《玉烛新 重阳近矣倚此为寒花问》
清代·况周颐

光阴簪菊近。费暗省秋期，几探芳信。故人自别，江山瘦、鬯好登临谁分。

题糕落帽。忍忘却年时疏俊。帘乍捲、笙语霜前，依稀破人酲困。

安排更把茱萸，怕刬地烟尘，放晴难稳。素娥问讯。

应不负、占取一天风韵。无情有恨，数旧约曾无凭准。

愁暂倚、风雨壶觞，低徊看鬓。

作者简介：况周颐（1859～1926）晚清官员、词人。原名周仪，因避宣统帝溥仪讳，改名周颐。字夔笙，一字揆孙，别号玉梅词人、玉梅词隐，晚号蕙风词隐，人称况古，况古人，室名兰云梦楼，西庐等。广西临桂（今桂林）人，原籍湖南宝庆。光绪五年举人，曾官内阁中书，后入张之洞、端方幕府。一生致力于词，凡五十年，尤精于词论。与王鹏运、朱孝臧、郑文焯合称“清末四大家”。著有《蕙风词》、《蕙风词话》。